Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: amelynek hatálybaléptetésére az épített környezet alakításáról és védelméről szóló 1997. évi LXXVIII. törvény adott
Paragraph Index: 621

amelynek hatálybaléptetésére az épített környezet alakításáról és védelméről szóló 1997. évi LXXVIII. törvény adott Az engedélyhez, illetve jogosultsághoz kötött mérnöki, illetve műszaki tevékenységek jogi szabályozása kezdettől az engedélyezett tevékenységi köröknek a szakképzettség szintje szerinti differenciálásán alapult... A közbeszerzésekről szóló törvény valamennyi, hatálya alá tartozó beruházáshoz előírja műszaki ellenőr alkalmazását, ugyanakkor a beruházásoknak csak egy meghatározott nagyságrenden felüli körét köti versenyeztetéshez. Mivel a vitatott kormányrendelet e törvénynek lényegében egyik végrehajtási rendelete, értelemszerű, hogy a technikusok tevékenységi körének behatárolásánál a törvény által is alkalmazott normatívát (beruházási összeghatárt) használja fel, ami egyébként nem kirekesztő, csak differenciáló jellegű. Az önkormányzati beruházások jelentős hányada karbantartás, felújítás, átalakítás jellegű, amelyek nagyságrendje nem éri el az éppen hatályos költségvetési törvényben meghatározott összeghatárt, vagyis ezen beruházások műszaki ellenőrzését technikusok végezhetik. A közbeszerzési törvény és a kormányrendelet együttesen a műszaki ellenőr foglalkoztatásának kötelezettségét állapítja meg a meghatározott intézmények terhére, így nem kirekesztést alkalmaz, hanem ellenkezőleg, olyan új munkalehetőséget teremt, amelyet korábban semmilyen jogszabály nem írt elő — többek közt — a technikusok javára. ... az építési műszaki ellenőri tevékenységre vonatkozóan — a kormányrendelet hatálybalépését megelőzően — jogszabály nem volt hatályban, ezért sem a hatályon kívül helyezésről, sem átmeneti szabályokról nem kellett rendelkezni. A kifogásolt BM rendelet kizárólag a belügyminiszter ágazati irányítása alá tartozó közalkalmazottakra terjed ki és az egyes szakvizsgákat a közalkalmazotti fizetési osztályba való besoroláshoz veszi figyelembe ... és nem válthatják ki a kormányrendeletben előírt szakvizsgát. A szakvizsga tekintetében a kormányrendelet tartalmaz »átmeneti« rendelkezést, hiszen kimondja, hogy az előírt szakvizsga-megszerzési kötelezettségnek legkorábban 1999. július 1-jét követően lehet eleget tenni, de a szakvizsga megszerzéséig — ha meghatározott feltételek fennállnak — a műszaki ellenőr a névjegyzékbe felvehető. Egyéb vonatkozásban úgynevezett átmeneti rendelkezésre nincs szükség, hiszen a jogszabálynak az érintettek kellőképpen felkészüljenek az utóbbi tíz évben gyökeresen átalakult műszaki, illetve szakmai szabályozásból. Mivel a jogszabályi érvényű szakmai előírások, szabványok képezik a viszonyítási alapot az egyes, a tervezés vagy a kivitelezés során alkalmazott megoldások elfogadásához (vagy kifogásolásához), kellő szabályismeret hiányában a műszaki ellenőri tevékenység értelmét vesztené. A szakvizsgát meghatározott időn belül minden műszaki ellenőrnek teljesítenie kell, szakképzettségétől és szerzett gyakorlatának időtartamától függetlenül. A szakvizsga-kötelezettség ilyen módon nem korábban szerzett jogok megsemmisítésére irányul, hanem a megváltozott körülményekre való tekintettel egy újonnan szabályozott tevékenységhez kapcsolódik.”

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes